สรุปภาวะตลาดต่างประเทศ
สรุปภาวะตลาดต่างประเทศประจำวันที่ 19 ก.ค. 2561
19 ก.ค. 2561

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (18 ก.ค.) โดยได้แรงหนุนจากผลประกอบการที่สดใสของบริษัทจดทะเบียน ซึ่งรวมถึงมอร์แกน สแตนลีย์ นอกจากนี้ ตลาดยังได้รับปัจจัยบวกจากรายงานสรุปภาวะเศรษฐกิจ (Beige Book) ของธนาคารกลางสหรัฐ (เฟด) ซึ่งระบุว่า เศรษฐกิจยังคงขยายตัวปานกลาง
ดัชนีเฉลี่ยอุตสาหกรรมดาวโจนส์ปิดที่ 25,199.29 จุด เพิ่มขึ้น 79.40 จุด หรือ +0.32% ขณะที่ดัชนี Nasdaq ปิดที่ 7,854.44 จุด ลดลง 0.67 จุด หรือ -0.01% และดัชนี S&amp;P500 ปิดที่ 2,815.62 จุด เพิ่มขึ้น 6.07 จุด  หรือ +0.22%
 
ตลาดหุ้นยุโรปปิดบวกเมื่อคืนนี้ (18 ก.ค.) ขานรับผลประกอบการที่แข็งแกร่งของบริษัทจดทะเบียน ซึ่งรวมถึงบริษัทอิริคสัน นอกจากนี้ ตลาดยังได้ปัจจัยหนุนจากการอ่อนค่าของเงินปอนด์และยูโรด้วยเช่นกัน
ดัชนี Stoxx Europe 600 เพิ่มขึ้น 0.5% ปิดที่ 387.06 จุด ซึ่งเป็นระดับปิดสูงสุดนับตั้งแต่วันที่ 15 มิ.ย.
ดัชนี CAC-40 ตลาดหุ้นฝรั่งเศสปิดที่ 5,447.44 จุด เพิ่มขึ้น 24.90 จุด หรือ +0.46% ขณะที่ดัชนี DAX ตลาดหุ้นเยอรมันเปิดที่ 12,765.94 จุด เพิ่มขึ้น 104.40 จุด หรือ +0.82% และดัชนี FTSE 100 ตลาดหุ้นลอนดอนปิดที่ 7,676.28 จุด เพิ่มขึ้น 49.95 จุด หรือ +0.65%
 
ตลาดหุ้นลอนดอนปิดบวกติดต่อกันเป็นวันที่ 2 เมื่อคืนนี้ (18 ก.ค.) โดยได้แรงหนุนจากเงินปอนด์ที่อ่อนค่าลงเมื่อเทียบกับดอลลาร์สหรัฐ หลังจากทางการอังกฤษเปิดเผยดัชนีราคาผู้บริโภค (CPI) ที่ต่ำกว่าคาดในเดือนมิ.ย. ซึ่งทำให้ตลาดคาดการณ์ว่าธนาคารกลางอังกฤษ (BoE) ยังไม่ปรับขึ้นอัตราดอกเบี้ยในการประชุมเดือนส.ค.
ทั้งนี้ ดัชนี FTSE 100 ตลาดหุ้นลอนดอนปิดที่ 7,676.28 จุด เพิ่มขึ้น 49.95 จุด หรือ +0.65%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (18 ก.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) รายงานว่า สต็อกน้ำมันเบนซินของสหรัฐลดลงมากกว่าที่คาดการณ์ไว้ ขณะที่สต็อกน้ำมันกลั่น ซึ่งรวมถึงฮีทติ้งออยล์และน้ำมันดีเซล ปรับตัวลงเช่นกัน
สัญญาน้ำมันดิบ WTI ส่งมอบเดือนส.ค. เพิ่มขึ้น 68 เซนต์ หรือ 1% ปิดที่ 68.76 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 74 เซนต์ หรือ 1% ปิดที่ 72.90 ดอลลาร์/บาร์เรล
 
สัญญาทองคำตลาดนิวยอร์กปิดขยับขึ้นเพียงเล็กน้อยเมื่อคืนนี้ (18 ก.ค.) เนื่องจากดอลลาร์สหรัฐยังคงแข็งค่าและสร้างแรงกดดันต่อตลาดทองคำ นอกจากนี้ การที่ดัชนีดาวโจนส์ตลาดหุ้นนิวยอร์กปรับตัวขึ้นติดต่อกันเป็นวันที่ 5 ยังเป็นปัจจัยที่กดดันให้นักลงทุนเทขายทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 60 เซนต์ หรือ 0.05% ปิดที่ 1,227.90 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 4.3 เซนต์ หรือ 0.28% ปิดที่ 15.574 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 2.1 ดอลลาร์ หรือ 0.26% ปิดที่ 817.80 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 7.40 ดอลลาร์ หรือ 0.8% ปิดที่ 901.80 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (18 ก.ค.) หลังจากนายเจอโรม พาวเวล ประธานธนาคารกลางสหรัฐ (เฟด) ได้เน้นย้ำถึงการสนับสนุนให้เฟดเดินหน้าปรับขึ้นอัตราดอกเบี้ยในปีนี้ ในการกล่าวกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสเมื่อวานนี้
ดอลลาร์แข็งค่าเมื่อเทียบกับเงินเยน ที่ระดับ 112.85 เยน จากระดับ 112.84 เยน ขณะที่อ่อนค่าลงเล็กน้อยเมื่อเทียบกับฟรังก์สวิส ที่ระดับ 0.9991 ฟรังก์ จากระดับ 0.9993 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1648 ดอลลาร์ จากระดับ 1.1663 ดอลลาร์ ขณะที่เงินปอนด์อ่อนค่าลงสู่ระดับ 1.3063 ดอลลาร์ จากระดับ 1.3124 ดอลลาร์ และดอลลาร์ออสเตรเลียแข็งค่าขึ้นแตะระดับ 0.7402 ดอลลาร์สหรัฐ จากระดับ 0.7390 ดอลลาร์สหรัฐ